[{"text_idx": "#000001", "text": "Valge Daami etendustel ka\u0308is 3000 vaatajat"}, {"text_idx": "#000002", "text": "Ta\u0308navust Valge Daami aja lavastust \u201eHaapsalu legend\u201d ka\u0308is Haapsalu piiskopilinnuses vaatamas ligi 3000 inimest."}, {"text_idx": "#000003", "text": "Haapsalu kultuurikeskuse direktori Gu\u0308lnar Muruma\u0308e so\u0303nul on seda va\u0308hem kui mullu. \u201eNelja etenduse peale ligi 3000 \u2013 piletimu\u0308u\u0308k ja kutsetega vaatajad kokku. Seda on va\u0308hem, aga eks seda oli oodata ka,\u201d u\u0308tles Muruma\u0308gi. Esiteks ma\u0308ngiti lavastust teist suve \u2013 see polnud enam uus. \u201eTeiseks on ikkagi tuntav publiku va\u0308henemine igal pool,\u201d u\u0308tles Muruma\u0308gi. Ko\u0303ige rahvarohkem oli laupa\u0308evane etendus."}, {"text_idx": "#000004", "text": "Kui palju rahvast vo\u0303is ka\u0308ia laupa\u0308eval Haapsalus Karja ta\u0308naval ja Lossi platsil peetud ka\u0308sito\u0308o\u0308laadal, ei osanud Muruma\u0308gi o\u0308elda. \u201eSeal keegi inimesi ei loe ja ko\u0303ik on kulgemises,\u201d u\u0308tles Muruma\u0308gi. U\u0308ldiselt on Haapsalu vanalinn ka ta\u0308navu na\u0308dalalo\u0303puti olnud Muruma\u0308e so\u0303nul rahvarohke."}, {"text_idx": "#000005", "text": "Valge Daami aja avakontserdile Lossi platsil tuli hinnanguliselt paarsada inimest. \u201ePanime va\u0308lja 250 tooli, ko\u0303ik ei olnud ta\u0308is,\u201d u\u0308tles Muruma\u0308gi."}, {"text_idx": "#000006", "text": "Esimesele o\u0308o\u0308kontserdile Haapsalu toomkirikus ko\u0303ik soovijad ei mahtunud. Koroonapiirangute to\u0303ttu lasti kirikusse umbes 150 kuulajat. Teisele o\u0308o\u0308kontserdile laupa\u0308eval nii palju tahtjaid ei olnud ja sisse said ko\u0303ik."}, {"text_idx": "#000007", "text": "Traditsioonilisele pitsipa\u0308evale Haapsalu pitsikeskuse ees tuli rahvast pitsikeskuse perenaise Mirje Simsi so\u0303nul tavalisest va\u0308hem. \u201eKohe oluliselt va\u0308hem, mis puudutab pealtvaatajaid,\u201d ma\u0308rkis Sims. Vo\u0303istukudujaid oli enam-va\u0308hem sama palju kui ikka \u2013 kokku 22. \u201eVahel on 13, vahel 27, nii et tavaline,\u201d u\u0308tles Sims."}, {"text_idx": "#000008", "text": "Esimest korda avatud pitsikohvik kogus ku\u0308psetiste ja suupistete mu\u0308u\u0308giga u\u0308le 500 euro, mis la\u0308heb pitsikeskuse uue markiisi (varikatus ukse kohal) ostmiseks. Markiisi selle raha eest ei saa, aga Simsi so\u0303nul on saadud ka annetusi."}, {"text_idx": "#000009", "text": "Sims ja Muruma\u0308gi ja\u0308id Valge Daami ajaga rahule. \u201eIlm oli imeilus, rahvas oli ro\u0303o\u0303mus ja meil on hea meel, et saime planeeritu tehtud,\u201d u\u0308tles Muruma\u0308gi."}, {"text_idx": "#000010", "text": "Valge Daami u\u0308rituste eelarve oli laias laastus 60 000 eurot. Kas see summa saadi tasa vo\u0303i mitte, ei osanud Muruma\u0308gi o\u0308elda, sest kokkuvo\u0303tted vo\u0303tavad mitu na\u0308dalat aega."}, {"text_idx": "#000012", "text": "SILDIDGu\u0308lnar Muruma\u0308giHaapsalu pitsipa\u0308evMirje Simsvalge daami aeg"}, {"text_idx": "#000014", "text": "Galerii: pitsipa\u0308eva kudumisvo\u0303istluse vo\u0303it la\u0308ks Pa\u0308rnumaale"}, {"text_idx": "#000015", "text": "Galerii: Haapsalu muinastuli su\u0308ttis esimesest tikust"}, {"text_idx": "#000016", "text": "Galerii: Canzone o\u0308o\u0308kontsert meelitas kiriku kuulajaid ta\u0308is"}, {"text_idx": "#000017", "text": "Jaanus Karilaid veab La\u0308a\u0308nemaa keskerakondlased Isamaasse"}, {"text_idx": "#000018", "text": "Uksetehase juht Ago Soomre la\u0308ks pensionile"}, {"text_idx": "#000019", "text": "Galerii: maailmameister o\u0303petas Kullamaa o\u0303pilasi tasakaalu hoidma"}, {"text_idx": "#000020", "text": "Lihula mo\u0303isa viinaaida ehitus la\u0308heb lahti"}, {"text_idx": "#000021", "text": "Vald teeb Piirsalu kabeli korda"}, {"text_idx": "#000023", "text": "Produtsendid tulevad Haapsallu \u201eVigaseid pruute\u201d tutvustama"}, {"text_idx": "#000024", "text": "Kullamaa muusikapa\u0308ev ra\u0308a\u0308gib Helmut Orusaarest"}, {"text_idx": "#000025", "text": "La\u0308a\u0308nemaa kaitseliitlaste pikk teekond oma majani"}, {"text_idx": "#000026", "text": "Reservohvitserid kinkisid La\u0308a\u0308ne malevale ma\u0308lestustahvli"}, {"text_idx": "#000028", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}, {"text_idx": "#000031", "text": "La\u0308a\u0308neranna vallavalitsus: Metsku\u0308la lapsed ei ta\u0308ida koolikohustust\nKohtutuasjad neelavad valla rahakotist 100 000 eurot\nMetsku\u0308las algas koolito\u0308o\u0308 sulgemisotsuse kiuste\nLihula lastevanemad lubavad valla vastu kohtusse minna (ta\u0308iendatud kl 14. 03)\nVolinikud ja\u0308tsid Metsku\u0308la kooli sulgemisotsuse jo\u0303usse"}]